cyanic-selkie/wikianc huggingface dataset:
বিজয়রাঘবগড়
জনসংখ্যার উপাত্ত
এই শহরের জনসংখ্যার ১৬% হল ৬ বছর বা তার কম বয়সী।
সৈনিক আপুইয়া
সৈনিক আপুইয়া (বৈজ্ঞানিক নাম: Osteogeneiosus militaris) (ইংরেজি: Soldier catfish) হচ্ছে Ariidae পরিবারের Osteogeneiosus গণের একটি স্বাদুপানির মাছ।
বিস্তৃতি
এই মাছ ইন্দো-পশ্চিম প্রশান্ত মহাসাগরে অবস্থিত ভারতের পশ্চিম উপকূল থেকে পাকিস্তান, বাংলাদেশ, মায়ানমার, থাইল্যান্ড এবং শ্রীলংকায় পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটিকে বাংলাদেশে হুমকির সম্মুখীন হিসেবে উল্লেখ করা হয়েছে।
গেরাল্ট অফ রিভিয়া
গেরাল্ট অফ রিভিয়া (Geralt z Rivii) হলেন একজন কাল্পনিক এবং দ্য উইচার সিরিজের প্রধান চরিত্র। সিরিজটি পোলীয় লেখক আন্দ্রে সাপকোওস্কির ছোটগল্প আর উপন্যাসের সমন্বয়, যা পরবর্তীতে চলচ্চিত্র, টেলিভিশন ধারাবাহিক, কমিক বই এবং ভিডিও গেমসে রূপান্তরিত হয়। দ্য কন্টিনেন্টে টিকে থাকা অল্প কয়েকজন উইচারের মধ্যে গেরাল্ট অন্যতম। তিনি একজন ভবঘুরে ভাড়াটে দানব শিকারী, যিনি ছোটবেলা থেকে প্রাণঘাতী জন্তুদের বধ করার জন্য পরিবর্তিত (মিউটেটেড) এবং প্রশিক্ষণ প্রাপ্ত।
দ্য হেক্সার চলচ্চিত্র এবং টেলিভিশন ধারাবাহিকে গেরাল্ট চরিত্রে অভিনয় করেন Michał Żebrowski এবং দ্য উইচার টেলিভিশন ধারাবাহিকে অভিনয় করেন হেনরি কেভিল।
স্ট্যান লি
স্ট্যান লি (Stan Lee; জন্ম: স্ট্যানলি মার্টিন লিবার; ২৮ ডিসেম্বর ১৯২২ - ১২ নভেম্বর ২০১৮) ছিলেন একজন মার্কিন কমিক বই লেখক, সম্পাদক, প্রযোজক ও প্রকাশক। তিনি মার্ভেল কমিকসের প্রধান সম্পাদক, এবং পরবর্তীকালে এর প্রকাশক ও চেয়ারম্যান। তিনি মার্ভেল কমিকসকে ক্ষুদ্র প্রকাশনা বিভাগ থেকে বৃহৎ বহুজাগতিক করপোরেশনে রূপ দিয়েছেন।
জ্যাক কার্বি ও স্টিভ ডিটকোর সাথে যৌথভাবে তিনি অসংখ্য কাল্পনিক চরিত্র রূপায়িত করেছেন; তন্মধ্যে রয়েছে স্পাইডার-ম্যান, হাল্ক, ডক্টর স্ট্রেঞ্জ, ফ্যান্ট্যাস্টিক ফোর, ডেয়ারডেভিল, ব্ল্যাক প্যান্থার, এক্স-মেন; এবং তার ভাই ল্যারি লিবারের সাথে যৌথভাবে অ্যান্ট-ম্যান, আয়রন ম্যান এবং থর চরিত্রের সৃষ্টি করেছেন। এই কাজ করতে গিয়ে তিনি ১৯৬০ এর দশকে জটিলতর কৌশল অবলম্বন করার অগ্রদূত ছিলেন এবং ১৯৭০-এর দশকে কমিকস কোড কর্তৃপক্ষের বাধাকে অতিক্রম করে কমিকসের রীতিনীতিকে হালনাগাদ করেছেন।
১৯৯৪ সালে কমিক বই শিল্পের উইল এইসনার অ্যাওয়ার্ড হল অব ফেমে এবং ১৯৯৫ সালে জ্যাক কার্বি হল অব ফেমে তার নাম অন্তর্ভুক্ত করা হয়। ২০০৮ সালে তিনি ন্যাশনাল মেডেল অব আর্টস লাভ করেন।
ঘূর্ণিঝড় অশনি
প্রবল ঘূর্ণিঝড় অশনি বঙ্গোপসাগরের একটি ক্রান্তীয় ঘূর্ণিঝড় যেটি ৭ মে ২০২২ থেকে ১২ মে ২০২২ তারিখ পর্যন্ত সক্রিয় ছিল। অশনি ২০২২ সালের উত্তর ভারত মহাসাগরের ঘূর্ণিঝড় মৌসুমের তৃতীয় নিম্নচাপ ও গভীর নিম্নচাপ এবং প্রথম ঘূর্ণিঝড়। এটি একটি নিম্নচাপ থেকে তৈরি হয়েছিল যেটিকে ৭ মে ভারতীয় আবহাওয়া বিভাগ প্রথম পর্যবেক্ষণ করেছিল। শক্তিশালীকরণের জন্য পরিবেশগত অবস্থা অনুকূল ছিল, যেহেতু পরের দিন ঘূর্ণিঝড়ের তীব্রতা বৃদ্ধির আগের দিন ঘূর্ণনটি একটি গভীর নিম্নচাপে পরিণত হয়েছিল, যাকে অশনি নামকরণ করা হয়।
ভারত
ভারত সরকারের কেন্দ্রীয় স্বরাষ্ট্র সচিব অজয় ভল্লা ১০ মে, ২০২২ তারিখে ঘূর্ণিঝড়ের প্রস্তুতি পর্যালোচনা করেন। অন্ধ্রপ্রদেশে মোতায়েনকৃত নয়টি দল ও রক্ষিত সাতটি দল, ওড়িশায় মোতায়েনকৃত একটি দল ও রক্ষিত সতেরোটি দল এবং পশ্চিমবঙ্গে মোতায়েনকৃত বারোটি দল ও রক্ষিত পাঁচটি দল ন্যাশনাল ডিজাস্টার রেসপন্স ফোর্স (এনডিআরএফ) দ্বারা স্থাপন করা হয়।
বিশাখাপত্তনমে ভারতীয় নৌবাহিনী অন্ধ্রপ্রদেশ ও ওড়িশার উপকূলে ত্রাণ সামগ্রী, ডাইভিং এবং মেডিকেল টিমসহ ভারতীয় নৌবাহিনীর পাঁচটি জাহাজসহ বেসামরিক কর্তৃপক্ষকে সহায়তা প্রদানের জন্য ১৯ টি বন্যা ত্রাণ দল এবং ছয়টি ডুবুরি দল প্রস্তুত করে। নৌবাহিনীর বক্তব্য অনুসারে, সবচেয়ে বেশি ক্ষতিগ্রস্থ অঞ্চলসমূহের একটি এরিয়াল জরিপ করার জন্য এবং প্রয়োজনে হতাহতের স্থানান্তরের জন্য বিশাখাপত্তনম ও অদূর চেন্নাইয়ে নৌ-বিমান ঘাঁটিগুলোতে নৌ বিমানগুলোকেও প্রস্তুত রাখা হয়।
খারাপ আবহাওয়ার কারণে বিশাখাপত্তনম বিমানবন্দর থেকে ২৩টি ফ্লাইট বাতিল করে ইন্ডিগো। একই কারণে এয়ারএশিয়ার চারটি ফ্লাইটও একই স্থান থেকে সেদিনের জন্য বাতিল করা হয়েছিল। হায়দরাবাদ, বিশাখাপত্তনম, জয়পুর ও মুম্বইসহ চেন্নাই বিমানবন্দরের ১০টি ফ্লাইটও বাতিল করা হয়।
বাংলাদেশ
বরিশাল বিভাগীয় প্রশাসনের পক্ষ থেকে পাঁচটি উপকূলীয় জেলায় ৪,৯১৫টি ঘূর্ণিঝড় আশ্রয় কেন্দ্র প্রস্তুত করা হয়। কক্সবাজার জেলা প্রশাসনও উখিয়া ও টেকনাফের শরণার্থী শিবিরে শরণার্থী রোহিঙ্গাদের জন্য প্রয়োজনীয় ব্যবস্থা গ্রহণ করে। ৬ মে, ২০২২ তারিখে শরণার্থী ত্রাণ ও প্রত্যাবাসন কমিশনার (আরআরআরসি) প্রতিটি শিবিরে নিয়ন্ত্রণ কক্ষ স্থাপনের নির্দেশনাসহ নয়টি কার্যক্রম উল্লেখ করে একটি বিজ্ঞপ্তি জারি করে।
কৃষ্ণনগর সরকারি কলেজ
কৃষ্ণনগর সরকারি কলেজ নদিয়া জেলা র প্রাচীনতম ও ঐতিহ্যশালী শিক্ষাপ্রতিষ্ঠান। এই কলেজ অতীতে কলকাতা বিশ্ববিদ্যালয়ে র অধীন থাকলেও বর্তমানে কল্যাণী বিশ্ববিদ্যালয়ে র অন্তর্গত। ভারতের স্বাধীনতা আন্দোলন, সশস্ত্র বিপ্লবে এই মহাবিদ্যালয় একটি গুরুত্বপূর্ণ স্থান অধিকার করে আছে। এই কলেজের অনেক ছাত্র ছাত্রী জাতীয় ও আন্তর্জাতিক স্তরে খ্যাতি অর্জন করেছেন।
সংক্ষিপ্ত ইতিহাস
প্রথমে কৃষ্ণনগর শহরে একটি ভাড়াবাড়িতে এই কলেজ চালু হয়েছিল। পরে তৎকালীন বড়োলাট লর্ড হার্ডিঞ্জ ১৮৪৬ সালের ১ জানুয়ারি এই কলেজের অনুমোদন দেন। নদীয়ার মহারাজা শ্রীশচন্দ্র রায় এবং মুর্শিদাবাদ জেলা র কাশিমবাজারের মহারাণী স্বর্ণময়ী কলেজের জন্যে শতাধিক বিঘা জমি দান করলে স্থানীয় শিক্ষাহিতৈষী ব্যক্তিবর্গের আর্থিক সহযোগিতায় ১৮৫৬ খ্রিষ্টাব্দে একটি প্রাসাদোপম ভবন নির্মিত হয় যা অধুনা কৃষ্ণনগর সরকারি কলেজ নামে খ্যাত। এই মহাবিদ্যালয়ের প্রথম অধ্যক্ষ ছিলেন বিশিষ্ট শেক্সপিয়ার বিশেষজ্ঞ, প্রেসিডেন্সি কলেজে র অন্যতম অধ্যক্ষ ক্যাপ্টেন ডি.এল. রিচার্ডসন। এছাড়াও বিভিন্ন সময়ে মি: রকফোর্ট, স্যার রোপার লেথব্রিজ, উমেশচন্দ্র দত্ত, জ্যোতিভূষণ ভাদুড়ী, রাখালরাজ বিশ্বাস, সতীশ চন্দ্র দে, রাজেন্দ্রনাথ সেন, আর. এন. গিলক্রিষ্ট. ইগারটন স্মিথ প্রমুখ যশস্বি শিক্ষানুরাগী ব্যক্তিবর্গ অধ্যক্ষের পদ অলংকৃত করেছেন। এখানকার খ্যাতনামা অধ্যাপকদের মধ্যে শিক্ষাবিদ রামতনু লাহিড়ী, পণ্ডিত মদনমোহন তর্কালঙ্কার, চিন্তাহরণ চক্রবর্তী, সুবোধ চন্দ্র সেনগুপ্ত, মুহম্মদ আবদুল হাই, কবি বিষ্ণু দে,ক্ষুদিরাম দাস, সুধীর চক্রবর্তী প্রমুখের নাম করা যায় ।
শিক্ষা বিভাগ
এই প্রাচীন শিক্ষাপ্রতিষ্ঠানে মূলত স্নাতক স্তরে শিক্ষাদান করা হয় কলা, বিজ্ঞান ও বাণিজ্য তিন বিভাগেই শিক্ষা দান করা হয় ।
বিজ্ঞান বিভাগ
বাণিজ্য বিভাগ
এছাড়াও এই কলেজে কল্যাণী বিশ্ববিদ্যালয়ের স্নাতকোত্তর বাংলা, দর্শণ ও ভূগোল বিভাগের রেগুলার পঠন পাঠন হয়।
কলেজ ময়দান
সরকারি কলেজের মাঠটি খুব বড়। এখানে কলেজের বিভিন্ন উৎসব অনুষ্ঠান, খেলাধুলা অনুষ্ঠিত হয়। এই মাঠে বিভিন্ন সরকারি উৎসব হয়ে থাকে। এখানে অনুষ্ঠিত বাৎসরিক নদীয়া জেলা হস্ত শিল্প মেলা খুবই উল্লেখযোগ্য উৎসব।
সেকুল ইসলাম
সেকুল ইসলাম (১৯৪৯ - ২০২১) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ইলেকট্রিক্যাল এন্ড ইলেকট্রনিক ইঞ্জিনিয়ারিং বিভাগের অবসরপ্রাপ্ত অধ্যাপক এবং অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের সাবেক উপাচার্য।
প্রারম্ভিক জীবন
সেকুল ইসলাম ১৯৪৯ সালে চাঁদপুরের মতলব দক্ষিণ উপজেলার পশ্চিম বাইশপুর গ্রামে জন্মগ্রহণ করেন।
শিক্ষাজীবন
তিনি ঢাকা বিশ্ববিদ্যালয়ের অ্যাপ্লায়েড ফিজিক্স, ইলেকট্রনিক্স এন্ড কমিউনিকেশন ইঞ্জিনিয়ারিং বিভাগ থেকে স্নাতকোত্তর ডিগ্রি লাভ করেন। ১৯৯৪ সালে তিনি অস্ট্রিয়ার ভিয়েনা ইউনিভার্সিটি অব টেকনোলোজি থেকে পিএইচডি ডিগ্রি অর্জন করেন।
কর্মজীবন
সেকুল ইসলাম ১৯৭৪ সালে ঢাকা বিশ্ববিদ্যালয়ের অ্যাপ্লায়েড ফিজিক্স, ইলেকট্রনিক্স এন্ড কমিউনিকেশন ইঞ্জিনিয়ারিং (বর্তমানে ইলেকট্রিক্যাল এন্ড ইলেকট্রনিক ইঞ্জিনিয়ারিং) বিভাগে প্রভাষক হিসেবে যোগদান করেন। পর্যায়ক্রমে তিনি বিভাগটির সহকারী অধ্যাপক, সহযোগী অধ্যাপক এবং সিলেকশন গ্রেড প্রাপ্ত অধ্যাপক হন। ২০১৬ সালে ঢাকা বিশ্ববিদ্যালয় থেকে অবসর গ্রহণের পর থেকে তিনি অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ে অধ্যাপনায় নিয়োজিত ছিলেন।
কর্মজীবনে তিনি ঢাকা বিশ্ববিদ্যালয়ের শক্তি ইনস্টিটিউটের পরিচালক, ইঞ্জিনিয়ারিং এন্ড টেকনোলজি অনুষদের ডিন, বিভাগীয় প্রধান, একাধিক বিশ্ববিদ্যালয়ের অধ্যাপক নিয়োগ বোর্ডের সদস্য, সিন্ডিকেট ও একাডেমিক কাউন্সিলের সদস্যসহ বিভিন্ন গুরুত্বপূর্ণ পদে দায়িত্ব পালন করেন।
সেকুল ইসলাম ২০১৭ সালের ১ আগস্ট অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে যোগদান করেন।
গবেষণাকর্ম ও প্রকাশনা
জাতীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে। এছাড়া তিনি তিনটি পাঠ্য বইয়ের রচয়িতা।
সদস্যপদ
তিনি বাংলাদেশ ইলেকট্রনিক সোসাইটি, বাংলাদেশ ফিজিক্যাল সোসাইটি, বাংলাদেশ কম্পিউটার সোসাইটি এবং বাংলাদেশ এসোসিয়েশন ফর দি এডভান্সমেন্ট অব সায়েন্স-সহ বিভিন্ন পেশাজীবী সংগঠনের সদস্য ছিলেন।
মৃত্যু
সেকুল ইসলাম ২০২১ সালের ২১ জুলাই ঢাকায় মৃত্যুবরণ করেন।
সোনিয়া আকুলা
সোনিয়া আকুলা হলেন একজন ভারতীয় অভিনেত্রী, যিনি তেলুগু ভাষার চলচ্চিত্রে অভিনয় করেন। সোনিয়া ২০১৯ সালের তেলুগু চলচ্চিত্র জর্জ রেড্ডি দিয়ে অভিষেক করেছিলেন।
প্রারম্ভিক জীবন
সোনিয়া আকুলা ৩১ মে ভারতের তেলেঙ্গানায় জন্মগ্রহণ করেন। হায়দ্রাবাদের ভোজরেডি ইঞ্জিনিয়ারিং কলেজ থেকে তিনি তার বি.টেক সম্পন্ন করেছেন।
কর্মজীবন
আকুলা ২০১৯ সালে একজন অভিনেত্রী হিসাবে তার কর্মজীবন শুরু করেছিলেন। তার অভিনীত প্রথম চলচ্চিত্র জর্জ রেড্ডি, যেখানে তিনি রেড্ডির বোনের ভূমিকায় অভিনয় করেছিলেন। ২০২০ সালে তিনি রাম গোপাল বর্মার তেলুগু চলচ্চিত্র করোনাভাইরাস-এ শান্তি চরিত্রে অভিনয় করেছিলেন। ২০২২ সালে তাকে আনন্দ চন্দ্র পরিচালিত চলচ্চিত্র আশা এনকাউন্টার-এ কেন্দ্রীয় চরিত্রে অভিনয় করতে দেখা যায়।
আজরা জাফরি
আজরা জাফরি ২০০৮ সালের ডিসেম্বর মাসে আফগানিস্তানের প্রথম মহিলা মেয়র হিসেবে নিযুক্ত হন। প্রেসিডেন্ট হামিদ কারজাই  তাকে নিযুক্ত করেন। তাকে দায়াকুন্দী প্রদেশের নিলি শহরের মেয়র করা হয়। জাফরি একজন লেখক এবং এখন পর্যন্ত তিনি দুইটি বই প্রকাশ করেছেন। তিনি হাজারা জাতিগোষ্ঠীর অন্তর্গত।
ব্যক্তিগত জীবন
আজরা জাফরি ইরানে শরণার্থী হিসেবে বসবাস করার সময় সেখান থেকে উচ্চ মাধ্যমিক পাশ করেন। এরপর কাবুলের ধাত্রী বিদ্যালয়ে তার শিক্ষা অব্যাহত থাকে। ২০০১ সালের শেষের দিকে তালেবান সরকারের পতন ও পশ্চিমা সমর্থিত কারজাই প্রশাসন প্রতিষ্ঠার পর তিনি আফগানিস্থানে ফিরে আসেন। ২০০৫ সালে তিনি একটি কন্যা সন্তানের মা হন।
পেশা
১৯৯৮ সালে আফগান সামাজিক ও সাংস্কৃতিক বিষয়ক পত্রিকা ফারহাং এর প্রধান সম্পাদক ছিলেন আজরা জাফরি। এরপর তিনি ইরানে আফগান উদ্বাস্তুদের জন্য একটি প্রাথমিক বিদ্যালয় প্রতিষ্ঠা করেন। তখন তিনি শরনার্থীদের মধ্যে সংস্কৃতি বিষয়ে কাজ করতেন। ২০০১ সালে তিনি কাবুলের লয়া জিরগার সাথে যুক্ত হন। এরপর ডিসেম্বর, ২০০৮ সালে তিনি আফগানিস্তানে প্রথম ও একমাত্র মহিলা মেয়র হিসাবে নিযুক্ত হন। তাকে নিলি শহরের মেয়র হিসেবে নিযুক্ত করা হয়।
প্রকাশনা
আজরা জাফরি একজন লেখক। তিনি দুটি বই লিখেছেন। তার প্রথম বই প্রকাশিত হয় ২০০৩ সালে। বইটি ছিলো আফগানিস্তানের রাজনীতি বিষয়ক। তার দ্বিতীয় বইয়ের নাম আই অ্যাম আ ওয়ার্কিং উইম্যান । বইটি শ্রম আইন এবং শ্রম বাজারে আফগান নারীর অধিকার নিয়ে লেখা। বইটি প্রকাশিত হয় ২০০৮ সালে।
পুরস্কার
আজরা জাফরিকে তার জাতীয় কর্মকাণ্ড ও সামাজিক উন্নয়নের জন্য মিটো স্মৃতি পুরস্কার প্রদান করা হয়।
ফিজি জাতীয় অনূর্ধ্ব-২০ ফুটবল দল
ফিজি জাতীয় অনূর্ধ্ব-২০ ফুটবল দল (Fiji national under-20 football team; যা ফিজি অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে ফিজির প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম ফিজির ফুটবলের সর্বোচ্চ নিয়ন্ত্রক সংস্থা ফিজি ফুটবল অ্যাসোসিয়েশন দ্বারা নিয়ন্ত্রিত হয়। ১৯৭৮ সালের ১১ই নভেম্বর তারিখে, ফিজি অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; নিউজিল্যান্ডের অকল্যান্ডে অনুষ্ঠিত নিউজিল্যান্ড অনূর্ধ্ব-২০ দলের বিরুদ্ধে উক্ত ম্যাচে তারা ১–১ গোলে ড্র করেছিল।
১৫,০০০ ধারণক্ষমতাবিশিষ্ট এএনজেড জাতীয় স্টেডিয়ামে বুলা বয়েজ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ফিজির রাজধানী সুভায় অবস্থিত। বর্তমানে এই দলের ম্যানেজারের দায়িত্ব পালন করছেন ফিজিয়ান সাবেক ফুটবল খেলোয়াড় বল রেড্ডি এবং অধিনায়কের দায়িত্ব পালন করছেন ফ্র্যাঙ্কস্টন পাইন্সের মধ্যমাঠের খেলোয়াড় সাভেনাকা বালেদ্রোকাদ্রোকা।
প্রনীল নাইড়ু, নরেন্দ্র রাও, জেল দ্রেলোয়া, রয় কৃষ্ণ এবং রুসিয়াতে মাতেরেরেগার মতো খেলোয়াড়গণ ফিজি অনূর্ধ্ব-২০ দলের জার্সি গায়ে মাঠ কাঁপিয়েছেন।
ওয়ারা সেওনি
ওয়ারা সেওনি (Wara Seoni) ভারতের মধ্য প্রদেশ রাজ্যের বালঘাট জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে ওয়ারা সেওনি শহরের জনসংখ্যা হল ২২,৯৬৬ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে ওয়ারা সেওনি এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
৯ নং পেয়ারা বাগান লেন
৯ নং পেয়ারা বাগান লেন রাত্রি ঘটক পরিচালিত ২০১৬ সালের একটি ভারতীয় বাংলা সামাজিক চলচ্চিত্র। এই চলচ্চিত্রটি ২০১৬ সালের ১৮ই মার্চ মুক্তি পেয়েছিল।
কাহিনী সংক্ষেপ
৯ নং পেয়ারা বাগান লেন ভারতীয় বাংলা চলচ্চিত্রে- এক দম্পতির সঙ্ঘবদ্ধ পরিবার তাদের বড় ছেলের চলে যাওয়ার পরে ভেঙে যায়। পনেরো বছর পরে, তাদের নাতি আবার পুরো পরিবারকে একত্রিত করে।
বুর্কিনাবি ফুটবল ফেডারেশন
বুর্কিনাবি ফুটবল ফেডারেশন (Fédération Burkinabé de Football, Burkinabé Football Federation; এছাড়াও সংক্ষেপে এফবিএফ নামে পরিচিত) হচ্ছে বুর্কিনা ফাসোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৯ সালে প্রতিষ্ঠিত হয়েছে। এটি প্রতিষ্ঠার ৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর বুর্কিনা ফাসোর রাজধানী ওয়াগাদুগুে অবস্থিত।
এই সংস্থাটি বুর্কিনা ফাসোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বুর্কিনাবি প্রিমিয়ার লীগ, কুপ দো ফাসো এবং বুর্কিনাবি সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে বুর্কিনাবি ফুটবল ফেডারেশনের সভাপতির দায়িত্ব পালন করছেন সিতা সাঙ্গারে এবং সাধারণ সম্পাদকের দায়িত্ব পালন করছেন বুবাকার ইয়াগো।
মলি ও'ক্যালাহান
মলি ও'ক্যালাহান (Mollie O'Callaghan; জন্ম: ২ এপ্রিল ২০০৪) হলেন একজন অস্ট্রেলীয় সাঁতারু। তিনি ২০২০ গ্রীষ্মকালীন অলিম্পিকে অংশ নিয়েছেন। ক্যালাহান প্রথম রাতে মেয়েদের ৪×১০০ মিটার ফ্রিস্টাইল রিলেতে সাঁতার কাটেন।
লাউতারো মুসিয়ানি
লাউতারো মুসিয়ানি (জন্ম: ৮ ফেব্রুয়ারি ১৯৯৬) একজন আর্জেন্টিনার ক্রিকেটার । তিনি ২০১২ আইসিসি ওয়ার্ল্ড ক্রিকেট লীগ ডিভিশন ফাইভ এবং ২০১৩ আইসিসি ওয়ার্ল্ড ক্রিকেট লিগ বিভাগের ছয়টি টুর্নামেন্টে খেলেছিলেন। ২০১৩ ডিভিশন সিক্স টুর্নামেন্টের পরে, মুসিয়ানি ইংল্যান্ডের নর্থহ্যাম্পটনশায়ার কাউন্টি ক্রিকেট ক্লাব  সহ বেশ কয়েকটি দলের সাথে সময় কাটিয়েছেন।
২০১৯ সালের সেপ্টেম্বরে, ২০১৯ দক্ষিণ আমেরিকা ক্রিকেট চ্যাম্পিয়নশিপে পুরুষদের টুর্নামেন্টের জন্য তাকে আর্জেন্টিনার টি-টোয়েন্টি আন্তর্জাতিক (টি-২০) দলে জায়গা দেওয়া হয়েছিল। তিনি ২০১৩ সালের ৩ অক্টোবর মেক্সিকো-এর বিপক্ষে আর্জেন্টিনার হয়ে টি-টোয়েন্টিতে আত্মপ্রকাশ করেছিলেন।
সাময়িক কূটাভাস
থাম্ব|টাইম ট্রাভেলার প্যারাডক্স সাময়িক কূটাভাস (বা প্যারাডক্স), সময় কূটাভাস, বা সময় পরিভ্রমণ কূটাভাস হল একটি কূটাভাস, যা আপাত দ্বন্দ্ব, বা সময় এবং সময় ভ্রমণের ধারণার সাথে সম্পর্কিত যৌক্তিক দ্বন্দ্ব। পদার্থবিজ্ঞানে, সাময়িক কূটাভাস দুটি বিস্তৃত ভাগে বিভক্ত: একটি হল সামঞ্জস্যপূর্ণ প্যারাডক্স, যা পিতামহের কূটাভাস উদাহরণ দ্বারা ব্যাখ্যা করা হয়; আর অপরটি হল কার্যকারণ লুপ বা ক্যাজুয়াল (রীতিবিবর্জিত বা খাপছাড়া) চক্র বা প্যাঁচ। সময় ভ্রমণের সাথে সম্পর্কিত অন্যান্য কূটাভাস হল ফার্মি কূটাভাস এবং স্বাধীন ইচ্ছাশক্তির কূটাভাসের একটি ভিন্নতা যা নিউকম্বের কূটাভাসসের মতো কার্যকারণ লুপ থেকে উদ্ভূত হয়।
ক্যাজুয়াল লুপ বা রীতিবিবর্জিত/খাপছাড়া চক্র
যখন ভবিষ্যতের কোন ঘটনার দ্বারা অতীত পরিবর্তিত হয়ে যায়; আবার ঐ অতীত ঘটনার পরিবর্তনের কারণে ভবিষ্যতের সেই ঘটনাটা স্বভাবতই পরিবর্তিত হয়ে যায় (অর্থাৎ সেই প্রথমে উল্লেখিত ভবিষ্যতটি অন্য ভবিষ্যৎ হয়ে যায়), এই ঘটনাকে ক্যাজুয়াল লুপ বলে। দুটি ঘটয়াই তখন স্থান-সময়ে সহাবস্থান করে কিন্তু তাদের অতীত নির্দিষ্টভাবে খুঁজে পাওয়া যায় না। ক্যাজুয়াল লুপটি কোন ঘটনা, ব্যক্তি বা বস্তু, বা তথ্যের কারণে ঘটে থাকতে পারে। গল্প-উপন্যাসে ক্যাজুয়াল লুপ শব্দটির পরিবর্তে boot-strap paradox, predestination paradox বা ontological paradox এই শব্দগুলোও ব্যবহার করা হয়।
দাদার প্যারাডক্স
যখন অতীত (যেকোন কারণেই হোক) পরিবর্তিত হয়ে যায়, আর এভাবে পরস্পরবিরোধী যে ঘটনার সূত্রপাত হয় তাকে কন্সিস্টেন্সি (মিলে যাওয়া) প্যারাডক্স বলে। একজন সময় পরিভ্রমণকারী যে ঘটনা ঘটেনি তা ঘটাতে পারবেন না, আর যেটি ঘটেছে তা ঘটাতে পারবেন। যা অতীতে ঘটেনি তা ঘটালে পরস্পরবিরোধী ঘটনার জন্ম দিতে পারে। অতীত পরিবর্তন করা সম্ভবপর হলেই কেবল এই প্যারাডক্সটি ঘটানো সম্ভব।
ফার্মির প্যারাডক্স
"সময় পরিভ্রমণ সম্ভবপর হলে সময় পরিভ্রমণকারীরা কোথায় বা এখনো আসেনি কেন?" - সময় পরিভ্রমণ সংক্রান্ত ফার্মির প্যারাডক্সটি এভাবে বলা যেতে পারে। এর উত্তরে এরূপ বিভিন্ন উত্তর পাওয়া যায় - "সময় পরিভ্রমণ সম্ভব নয়" বা "ভবিষতের কোন ভ্রমণকারী সংঘাত সৃষ্টি হয় এমন কোন ঘটনা/স্থানে উপস্থিত হতে পারবে না" বা "তারা ছদ্মবেশ ধারণ করে ঘুরে বেড়ায় যাতে কেউ তাদের চিনতে/ সনাক্ত করতে না পারে"বা"সময় পরিভ্রমণ সম্ভব এবং তা একমাএ ভবিষ্যতে যাওয়ার জন্য সম্ভব" ইত্যাদি।
কাজী জহিরুল কাইয়ুম
কাজী জহিরুল কাইয়ুম হলেন বাংলাদেশের একজন প্রাক্তন রাজনীতিক, যিনি কুমিল্লা জেলার চৌদ্দগ্রাম থেকে নির্বাচিত মহান জাতীয় সংসদ সদস্য ও গণপরিষদ সদস্য ছিলেন। বাংলাদেশের স্বাধীনতা যুদ্ধের তিনি একজন বীর মুক্তিযোদ্ধা। তিনি বাংলাদেশের অষ্টম প্রধানমন্ত্রী কাজী জাফর আহমেদ এর চাচা। চৌদ্দগ্রাম চিওয়ার কাজী জহিরুল কাইয়ুম বাচ্ছু মিয়ার কথা কে না জানে! বোধে বিশ্বাসে বঙ্গ বন্ধুর একেবারে কাছের লোক ছিলেন। বিশিষ্ট শিল্পপতি নয় শুধু, তিনি তুখোয় রাজনীতিবিদও ছিলেন।
দানশীল এ ব্যক্তির মনটা ছিল বিশাল সমুদ্রের মত। এদের জীবন থেকে শিক্ষা নেয়া ঘটনাবহুল বিষয়গুলো আজও প্রেরণা যোগায়। ভেবে বিমোহিত হই।
চিওড়া বাজার, কলেজ, মাদ্রাসা সহ কুমিল্লা জেলায় এদের অবদানের ফিরিস্তি শেষ করার মত নয়। অনেক দিন আগের কথা। চিওড়া বাজারে গোস্ত বিক্রেতাদের সাথে কাজী বাড়ীর ছেলেদের সাথে অনাকাঙ্খিত ঘটনা ঘটে গেল। কাজীদের স্বত্তাধিকারী বাজারে খেটে খাওয়া এসব দরীদ্র মানুষগুোলোর হাতে অভিজাত্ পরিবারের ছেলেগুলোকে বাজারে এ ভাবে মার খেতে দেখে সবাই বিস্মিত হয়েছে।
এক কথায়, কসাই নামের এ লোকগুলোর হাতে জহিরুল কাইয়ুমের বাড়ীর লোকজন সিরিয়াস মার খাওয়া মানেই মান ইজ্জত সব জলে যাওয়া। হয়েছেও তাই। সবার মুখে একই গুঞ্জন। রাগে ক্ষোভে কাজী বাড়ীর লোকজন অগ্নীস্মম্মা। দেখে মনে হল কসাইদের সবাইকে মেরে জেলে পুরে দেবে। এটি ওদের জন্য এক ঘণ্টার ব্যপার।
চিওড়ার কুরী পুকুর পাড়ে গড়ে তোলা বসতবাড়ীর এ লোকগুলো কাজী জহিরুল কাইয়ুমের জায়গা জমি চাষ করে দিনযাপন করে। এমনকি অনেকেই তার মালিকানাধিন কুমিল্লা হালিমা টেক্সটাইল মেইলে চাকরি করত।
ঘটনা অনেকটা বিস্ফোরম্মুখ। বড় ধরনের একটি ঘটনা ঘটে যাওয়ার শেষ প্রান্তে। শায়েস্তা করার জন্য কাজী জহিরুল কাইয়ুমকে খবর দেয়া হল। তিনি আসলেন। সবার সাথে মত বিনিময় করলেন। সবাই ভেবেছিল, এ দোর্দন্ড প্রতাপশালী শিল্পপতি কিছু একটা করেই ছাড়বে।
কাইয়ুম সাহেব দুপক্ষের কিছূ মুরব্বীকে নিয়ে বসলেন। বন্ধ দুয়ারে আলোচনা। কিছুক্ষণ পর ঘটনা শেষ। তিনি কোন এ্যাকশান না নিয়ে সমাধানের পথটাই এঁকে দিলেন।
কাজীর স্বজনদের আত্মীয়রা রাগে ক্ষোভে ফেটে পড়ল। অনেকটা বিদ্রোহের মত। সবার শ্রদ্ধেয় মুরব্বী ও দেশের বড় মাপের নেতা কাজী সাহেব এবার বাড়ীর লোকদের নিয়ে বসলেন। তিনি বলতে লাগলেন
..কাজী জহিরুল কাইয়ুমের এ মহানুভবতা, ক্ষমা কিংবা বিশাল মনের অভিব্যক্তি যেন খেটে খাওয়া এ দরীদ্র মানুষগুলোকে আজীবনের জন্য অনুগত করে দিল। ওরা আবারও হেরে গেল এ মহান নেতার রাজনীতি আর মহানুভবতার কাছে। এলাকার মানুষেরাও ভাবতে শূরু করল -
শিক্ষাক্ষেত্রে অবদান
কাজী জহিরুল কাইয়ুম ১৯৬৯ সালে চিওড়া সরকারি কলেজ প্রতিষ্ঠা করেন, যা কুমিল্লা জেলার চৌদ্দগ্রাম উপজেলায় অবস্থিত।
লেনক্স ব্রাউন
লেনক্স সিডনি ব্রাউন (Lennox Brown; জন্ম: ২৪ নভেম্বর, ১৯১০ - মৃত্যু: ১ সেপ্টেম্বর, ১৯৮৩) ট্রান্সভাল প্রদেশের র‍্যান্ডফন্তেইন এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩১ থেকে ১৯৩২ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ক্রিকেটে গটেং ও নর্দার্নস দলের প্রতিনিধিত্ব করেন লেন ব্রাউন নামে পরিচিত লেনক্স ব্রাউন। দলে তিনি মূলতঃ ডানহাতি ফাস্ট-মিডিয়াম কিংবা লেগ ব্রেক গুগলি বোলিং করতেন।
প্রথম-শ্রেণীর ক্রিকেট
১৯৩০-৩১ মৌসুম থেকে ১৯৪৭-৪৮ মৌসুম পর্যন্ত লেনক্স ব্রাউনের প্রথম-শ্রেণীর খেলোয়াড়ী জীবন চলমান ছিল। লেন ব্রাউন ডানহাতি ব্যাটসম্যান ও ডানহাতি ফাস্ট-মিডিয়াম বোলার হিসেবে খেললেও খেলোয়াড়ী জীবনের শেষদিকে লেগ ব্রেক ও গুগলি বোলিং করতেন।
১৯৩০-৩১ মৌসুমে সফররত ইংরেজ দলের বিপক্ষে ট্রান্সভালের সদস্যরূপে দুই খেলায় অংশ নেন। এভাবেই তার প্রথম-শ্রেণীর খেলোয়াড়ী জীবনের সূত্রপাত ঘটে। খেলায় তিনি সাত উইকেট লাভ করেন। তন্মধ্যে, ওয়ালি হ্যামন্ড ও পার্সি চ্যাপম্যান দুইবার তার শিকারে পরিণত হয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন লেনক্স ব্রাউন। ১৮ ডিসেম্বর, ১৯৩১ তারিখে সিডনিতে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ৪ মার্চ, ১৯৩২ তারিখে ওয়েলিংটনে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
ঘরোয়া ক্রিকেটে অপূর্ব ক্রীড়াশৈলী প্রদর্শনের স্বীকৃতিস্বরূপ ১৯৩১-৩২ মৌসুমে অস্ট্রেলিয়া ও নিউজিল্যান্ড গমনে দক্ষিণ আফ্রিকা দলের সর্বকনিষ্ঠ সদস্যরূপে অন্তর্ভুক্ত করা হয়। বড় ধরনের খেলাগুলোয় খুব কমই তাকে খেলানো হয়। প্রথম টেস্ট বেশ বাজেভাবে শুরু করেন। সফরকারীরা ইনিংস ও ১৬৩ রানে পরাভূত হয়। এরপর নিউ সাউথ ওয়েলস কান্ট্রি একাদশের বিপক্ষে প্রথম-শ্রেণীবিহীন খেলায় অংশ নেন। কান্ট্রি একাদশের বিপক্ষে একাধারে বোলিং করে ৫/৫৭ পান। দ্বিতীয় ইনিংসে আরও দুইটি উইকেট লাভ করেন। ফলশ্রুতিতে, সিরিজের দ্বিতীয় টেস্টেও তাকে রাখা হয়। এ খেলায়ও প্রথমে টেস্টের পুণরাবৃত্তি ঘটে। ইনিংস ও ১৫৫ রানে পরাজয়বরণ করে তার দল। ১০০ রান খরচায় এক উইকেট পেয়েছিলেন তিনি। দুই ইনিংসে তিনি ২ ও ৮ রান করেন। নিউজিল্যান্ডে গমনের পূর্বে ঐ সফরে আর অল্প কয়েকটি খেলায় অংশ নেন।
নিউজিল্যান্ডের বিপক্ষে সিরিজে আরও কম ভূমিকা রাখেন। সিরিজের দ্বিতীয় টেস্ট খেলার জন্যে আমন্ত্রিত হন। প্রথম খেলায় ইনিংস ব্যবধানে জয়ী হয়। দ্বিতীয় ও সর্বশেষ টেস্টের উভয় ইনিংসে একটি করে উইকেট পান এবং দক্ষিণ আফ্রিকা দলের একমাত্র ইনিংসে ৭ রান সংগ্রহ করেন তিনি।
অবসর
১৯৩২-৩৩ মৌসুমে ট্রান্সভালের পক্ষে নিয়মিতভাবে খেলেন। এ মৌসুমে প্রথম-শ্রেণীর ক্রিকেটে ব্যক্তিগত সেরা বোলিং পরিসংখ্যান দাঁড় করান। প্রতিনিধিত্বমূলক বাদ-বাকি দক্ষিণ আফ্রিকা একাদশের বিপক্ষে ৬/৩০ পান। কিন্তু পরবর্তী তিন মৌসুমে ঘরোয়া ক্রিকেট আসর থেকে দূরে থাকেন ও ১৯৩৫ সালে ইংল্যান্ড গমনকল্পে গঠিত দক্ষিণ আফ্রিকা দলের বাইরে রাখা হয়। এর বদলে পেশাদারী পর্যায়ে ১৯৩৫ ও ১৯৩৬ সালে ল্যাঙ্কাশায়ার লীগে চার্চের পক্ষে খেলেন। ১৯৩৬-৩৭ মৌসুমে দক্ষিণ আফ্রিকায় ফিরে আসেন ও ঐ মৌসুমসহ ১৯৪৫-৪৬ মৌসুমে ট্রান্সভালের পক্ষে খেলেন। ১৯৩৭ থেকে ১৯৪০ সাল পর্যন্ত নর্থ ইস্টার্ন ট্রান্সভাল এবং ১৯৪৬ থেকে ১৯৪৮ সাল পর্যন্ত রোডেশিয়ার পক্ষে খেলেন। তিনি উইকেট সংগ্রহের ধারাবাহিতা বজায় রাখেন। লীগ ক্রিকেটে যুক্ত হবার পর তার ব্যাটিংয়ের উত্তরণ ঘটাতে সচেষ্ট হন। তাসত্ত্বেও, আর কোন প্রতিনিধিত্বমূলক খেলায় অংশগ্রহণের সুযোগ হয়নি তার।
ক্রিকেট খেলা থেকে অবসর গ্রহণের পর রোডেশিয়া হেরাল্ডে ক্রীড়া সম্পাদকের দায়িত্ব পালন করেছিলেন। ১ সেপ্টেম্বর, ১৯৮৩ তারিখে ৭৩ বছর বয়সে কোয়াজুলু-নাটাল প্রদেশের ডারবান এলাকায় লেনক্স ব্রাউনের দেহাবসান ঘটে।
মোঃ আতোয়ার রহমান
মোঃ আতোয়ার রহমান বাংলাদেশ সুপ্রিম কোর্টের হাইকোর্ট বিভাগের একজন বিচারপতি।
প্রারম্ভিক জীবন
মোঃ আতোয়ার রহমান ৪ মে ১৯৬১ সালে টাঙ্গাইল জেলার কালিহাতী থানার ইছাপুর গ্রামে এক সম্ভ্রান্ত মুসলিম পরিবারে জন্মগ্রহণ করেন। তার পিতা আলহাজ মোঃ মিনহাজ উদ্দিন, মাতা লুৎফুন নেছা।
তিনি ১৯৮৩ ও ১৯৮৪ সালে ঢাকা বিশ্ববিদ্যালয়ে আইন বিষয়ে স্নাতক ও স্নাতক ডিগ্রি অর্জন করেন।
কর্মজীবন
রহমান ২২ ফেব্রুয়ারি ১৯৮৪ সালে বাংলাদেশ সিভিল সার্ভিস বিচার বিভাগীয় শাখায় যোগদান করেন।
রহমান ১০ অক্টোবর ২০১১ এ সিনিয়র জেলা ও দায়রা জজ হন।
২০১৭ সালের এপ্রিল মাসে, ড্রাগ কোর্টের বিচারক রহমান, রিড ফার্মাসিউটিক্যালস লিমিটেডের ব্যবস্থাপনা পরিচালক মিজানুর রহমান এবং তার স্ত্রী শিউলি রহমানকে তাদের ওষুধ কোম্পানির তৈরি দূষিত প্যারাসিটামল সেবনের পর মারা যাওয়া ২৮ শিশুর মৃত্যুর মামলায় জামিন দেন। ২০০৯ সালে।
রহমান ৩১ মে ২০১৮ তারিখে হাইকোর্ট বিভাগের অতিরিক্ত বিচারক নিযুক্ত হন।
৩০ মে ২০২০ তারিখে, রহমানকে হাইকোর্ট বিভাগের স্থায়ী বিচারপতি করা হয়। তিনি এবং অন্যান্য ১৭ জন বিচারককে প্রথমবার একটি ভার্চুয়াল অনুষ্ঠানে কারিগরি সমস্যার সম্মুখীন হওয়ার মতো দুবার শপথ নিতে হয়েছিল এবং দ্বিতীয়টি ব্যক্তিগতভাবে অনুষ্ঠিত হয়েছিল।
২০২০ সালের ডিসেম্বরে, রহমান ও বিচারপতি মোঃ রেজাউল হক পত্রিকার অনুষ্ঠানে বিদ্যুৎস্পৃষ্ট হয়ে ঢাকা রেসিডেনসিয়াল মডেল কলেজের এক ছাত্রের মৃত্যুর ঘটনায় দায়ের করা মামলায় প্রথম আলোর সম্পাদক মতিউর রহমানের বিরুদ্ধে ছয় মাসের জন্য স্থগিত করেন।
রহমান ও বিচারপতি মোঃ রেজাউল হক গত এপ্রিল মাসে রাজশাহী বিশ্ববিদ্যালয়ের এক ছাত্রীকে ধর্ষণ ও ব্ল্যাকমেইলের মামলায় মাহফুজুর রহমান শারোদকে জামিন দেন। আসামিদের বিরুদ্ধে অভিযোগের সুনির্দিষ্ট প্রকৃতির কারণে বাংলাদেশ সুপ্রিম কোর্টের আপিল বিভাগের বিচারপতি হাসান ফয়েজ সিদ্দিকী জামিন বাতিল করেন। ২০২১ সালের ডিসেম্বরে, রহমান এবং বিচারপতি জাহাঙ্গীর হোসেন সেলিম ইভ্যালির পতনের মামলায় রাফিয়াথ রশিদ মিথিলা এবং শবনম ফারিয়াকে আগাম জামিন দেন। রহমান ও বিচারপতি জাহাঙ্গীর হোসেন সেলিম বেগম বদরুন্নেসা সরকারি বালিকা কলেজের অধ্যাপক রুমা সরকারকে জামিন দেন, যিনি ফেসবুকে একটি হত্যা মামলার বিষয়ে মন্তব্য করার অভিযোগে ডিজিটাল নিরাপত্তা আইনের মামলায় র‌্যাপিড অ্যাকশন ব্যাটালিয়নের হাতে গ্রেপ্তার হন। জামিন আবেদনের বিরোধিতা করেন ডেপুটি অ্যাটর্নি জেনারেল, সারোয়ার হোসেন বাপ্পী। রহমান এবং বিচারপতি জাহাঙ্গীর হোসেন সেলিম সাব-ইন্সপেক্টর নয়ন কুমারকে পদোন্নতি দেওয়ার জন্য সরকারের সমালোচনা করেন, যিনি ১২ বছর বয়সী এক শিশুকে স্বীকারোক্তির জন্য নির্যাতন করেছিলেন।
রহমান ও বিচারপতি এএসএম আবদুল মবিন ২০২২ সালের জুন মাসে ডিজিটাল নিরাপত্তা আইনে ফটোসাংবাদিক শফিকুল ইসলাম কাজলের বিরুদ্ধে তিনটি মামলার ওপর স্থগিতাদেশ জারি করেন।
অ্যান্ডার্স বেহরিং ব্রেইভিক
অ্যান্ডার্স বেহরিং ব্রেইভিক নরওয়ের একজন গণহত্যাকারী যিনি ৭৭ জনকে হত্যা এবং ২৪২ জনকে আহত করেছেন। ব্রেইভিকের জন্ম ১৯৭৯ সালের ১৩ ফেব্রুয়ারি। নরওয়ের এক শান্ত নিরিবিলি ও বিত্তশালী এলাকায়। তার বাবা ছিলেন কূটনীতিক আর মা সেবিকা। ব্রেইভিকের বয়স যখন মাত্র এক বছর, তখনই তার বাবা ও মায়ের ছাড়াছাড়ি হয়ে যায়।
জীবনী
ব্রেইভিককে লালন-পালন করেন তার মা। মধ্যবিত্ত পরিবারে মা ও ছেলের অর্থের অভাব ছিল না। তার নিজের ভাষায়, ‘সমস্যা কিংবা সুবিধা বলতে যা ছিল, তা হলো মাত্রাতিরিক্ত স্বাধীনতা। আমি তা ভোগ করেছি।’ ভাঙা পরিবারে ব্রেইভিকের এই বেড়ে ওঠা নিয়ে আশঙ্কা প্রকাশ করে আসছিল শিশু কল্যাণ সংগঠনগুলো। তাদের আশঙ্কা ছিল, শিশু ব্রেইভিকের দেখভাল হয়তো ঠিকমতো হচ্ছে না। চার বছরের ব্রেইভিক সম্পর্কে একজন মনোবিজ্ঞানী লিখেছেন, বৈরী পরিবেশে বেড়ে উঠছে সে। ব্রেইভিক অনেকটা অপ্রতিরোধী ও উদ্বিগ্ন। ব্রেইভিককে নিজের জিম্মায় পেতে চেয়েছিলেন তার বাবা। কিন্তু আইনি লড়াইয়ে হেরে যান। পিতৃস্নেহবঞ্চিত ব্রেইভিকের শৈশবে বড় ধরনের কোনো অস্বাভাবিকতা দেখা যায়নি। তার বাবার মতে ছোটবেলায় ব্রেইভিক ছিল রাজনীতিবিমুখ খুবই সাধারণ এক ছেলে। ১৫ বছরে পা দেওয়ার পর থেকে অবশ্য ব্রেইভিকের সঙ্গে আর কোনো যোগাযোগ রাখেননি তার বাবা। ১৮ বছর বয়সে হাইস্কুলে পড়াশোনার পাঠ চুকিয়ে দেন ব্রেইভিক। রাজনীতিতে সক্রিয় হয়ে ওঠেন। ১৯৯৯ সালে অভিবাসনবিরোধী মধ্যপন্থী প্রোগ্রেস পার্টিতে যোগ দেন। ২০০৬ সালে এই পার্টি ত্যাগ করেন। এর পর থেকে নিজেকে একদম গুটিয়ে নেন। তবে তিনি ইসলাম ও বহু সংস্কৃতিবাদ ও ‘সাংস্কৃতিক মার্ক্সবাদের’ সমালোচনায় মুখর হয়ে ওঠেন। নিজেকে তিনি জাতীয়তাবাদী যোদ্ধা হিসেবে গণ্য করতে থাকেন। তার মতে, মুসলিমসহ অভিবাসীরা নরওয়েজিয়ানদের বিশুদ্ধ রক্তের জন্য হুমকি। এই ‘দূষণ’ ঠেকাতে তিনি হামলার পরিকল্পনা করেন।
পরিকল্পনা
নরওয়ের প্রধানমন্ত্রীর কার্যালয় ও উটোয়া দ্বীপের যুব সমাবেশে হামলার ঘটনায় জড়িত থাকার দায়ে আটক খ্রিস্টান মৌলবাদী অ্যান্ডার্স বেহরিং ব্রেইভিক ব্লগে ইসলামের বিরুদ্ধে লেখালেখি করত। সে অভিবাসন বিরোধী একটি রাজনৈতিক দলেরও সদস্য। এছাড়া ইউরোপে বহু সংস্কৃতিবাদের কট্টর সমালোচক ছিল ব্রেইভিক। খ্রিস্টান মৌলবাদী অ্যান্ডার্স ব্রেইভিক তার ব্লগে দাবি করেছে ব্রিটেনের তরুণ মুসলমানদের উল্লেখ্যযোগ্য অংশ কথিত ইসলামী জঙ্গিবাদকে সমর্থন করে। ডব্লিউ ডব্লিউ ডব্লিউ ডট ডকুমেন্ট ডট এনওতে ব্রেইভিক নামে লেখা একটি ব্লগে সে দাবি করেছে, বহু সংস্কৃতিবাদ ইউরোপের সংস্কৃতিকে ধ্বংস করছে, ধ্বংস করছে ঐতিহ্য ও পরিচয়, ইউরোপের জাতি-রাষ্ট্রও ধ্বংস হচ্ছে। শেষে সে প্রশ্ন তুলেছে—‘কবে এ বহু সংস্কৃতিবাদের অবসান হবে?’ ব্লগে ব্রেইভিক দাবি করেছে ‘দুটি সমীক্ষায় দেখা গেছে, ১৫ থেকে ২৫ বছর বয়সী শতকরা ১৩ ভাগ ব্রিটিশ মুসলমান আল কায়দার আদর্শ সমর্থন করে।’ কয়েক বছরের পরিকল্পনা অনুযায়ী ২২ জুলাই প্রায় এক ঘণ্টা ধরে পদ্ধতিগতভাবে বোমা ও গুলি করে ৬৯ জনকে হত্যা করেন ব্রেইভিক।
বিচারকার্য
গণহত্যাকারী অ্যান্ডার্স বেহরিং ব্রেইভিককে ২১ বছরের কারাদণ্ড দিয়েছে দেশটির একটি আদালত।তবে সমাজের জন্য বিপজ্জনক মনে হলে ব্রেইভিকের দণ্ডের মেয়াদ আরও বাড়তে পারে বলে জানিয়েছে আদালত। টানা ১০ সপ্তাহ ধরে বিচার চলার পর শুক্রবার ৫ সদস্যের বিচারক প্যানেল এ রায় দেয়।শুনানি চলাকালীন আদালত বলে, গত বছর জুলাইয়ে রাজধানী অসলোয় গুলি করে ৭৭ জনকে হত্যা ও ২৪০ জনকে আহত করাসহ সন্ত্রাসী কর্মকান্ডের সঙ্গে ব্রেইভিকের জড়িত থাকার বিষয়টি প্রমাণিত হয়েছে। পাশাপাশি এ নির্মম হত্যাকাণ্ডের সময় তিনি সম্পূর্ণই সুস্থ মস্তিষ্কেই ছিলেন বলে রায় দেয় আদালত।তবে রায় ঘোষণার পর কোনো ধরনের অণুশোচনা না করে ব্রেইভিক বলেন, নরওয়েকে ইসলামিকরণের হাত থেকে রক্ষা করতে ওই হত্যাকাণ্ডের প্রয়োজন ছিল।
টাইমস নাউ
টাইমস নাউ ভারতীয় ২৪ ঘণ্টা ইংরেজি খবর সম্প্রচারকারী টেলিভিশন চ্যানেল। এটির মালিক দ্য টাইমস গ্রুপ এবং এটি দ্য টাইমস গ্রুপ কর্তৃক পরিচালিত হয়ে থাকে। চ্যানেলটি ২৩ শে জানুয়ারি ২০০৬ সালে তার যাত্রা শুর করে। এটি ভারতের একটি পে টেলিভিশন চ্যানেল। রাহুল শিবশংকর চ্যানেলটির এডিটর-ইন-চিফ
পরিবেশন
দ্য টাইমস গ্রুপের "টাইমস নাউ" সহ তাদের অন্যান্য চ্যানেলগুলি ''মিডিয়া নেটওয়ার্ক এন্ড ডিস্ট্রিবিউশন ইন্ডিয়া লিমিটেড (MNDIL) কর্তৃক পরিবেশিত হয়ে থাকে।
দেবব্রত বড়ুয়া পাল
দেবব্রত বড়ুয়া পাল (জন্ম: ২৮ জানুয়ারী ১৯৭৮ কিশোরগঞ্জ জেলায়) একজন বাংলাদেশী প্রাক্তন প্রথম শ্রেণির ক্রিকেটার। যিনি চট্টগ্রাম বিভাগ এবং বরিশাল বিভাগের হয়ে ২০০১-২০০৩ পর্যন্ত সক্রিয় ছিলেন। তিনি ছিলেন ডানহাতি ব্যাটসম্যান এবং ডানহাতি মিডিয়াম ফাস্ট বোলার।
সুবিনয় রায়
সুবিনয় রায়  (৮ নভেম্বর,  ১৯২১  - ৯ জানুয়ারি, ২০০৪) কলকাতার ব্রাহ্ম পরিবারের জাত আজন্ম ব্রহ্মসঙ্গীতে লালিত  প্রখ্যাত বাঙালি রবীন্দ্র সংগীত শিল্পী।
জন্ম ও প্রারম্ভিক জীবন
সুবিনয় রায়ের জন্ম বৃটিশ ভারতের কলকাতায় ১৯২১ খ্রিস্টাব্দের ৮ ই নভেম্বর। পিতা বিমলাংশুপ্রকাশ রায় পেশায় ছিলেন একজন রসায়নবিদ ও সাহিত্যসেবী। চাকরি করতেন বার্ড কোম্পানিতে। মা সুখময়ী মেডিক্যাল কলেজের মেয়েদের হস্টেলের সুপারিনটেন্ডন্ট ছিলেন, পরে শান্তিনিকেতনে মেয়েদের হোস্টেল 'শ্রীভবন'-এর সুপার হন। তিনি সুকুমার রায়ের "ননসেন্স ক্লাব" -এর সদস্য ছিলেন। মাতা সুখময়ী দেবী নিয়মিত সঙ্গীতচর্চা করতেন। কলকাতার মেট্রোপলিটন স্কুল থেকে ম্যাট্রিক পাশ করে ইন্টারমিডিয়েটে বিজ্ঞান পড়তে শান্তিনিকেতনে গিয়েছিলেন। তার বিশেষ বিষয় ছিল রসায়ন। সকালে শিক্ষাভবনে পড়াশোনা আর বিকালে রসায়নের অধ্যাপক শৈলজারঞ্জন মজুমদারের কাছে সঙ্গীত শিক্ষা নিতেন। সেখানে সঙ্গীতের শিক্ষক ছিলেন ভি.ভি.ওয়াঝেলওয়ার। ইন্দিরা দেবীচৌধুরানির কাছেও সঙ্গীত শিক্ষা নেন। "বর্ষামঙ্গল" অনুষ্ঠান উপলক্ষে   রবীন্দ্রনাথ ঠাকুরের কাছেও গান শিখেছেন। শৈলজারঞ্জনের সবিশেষ স্নেহলতা ও প্রশ্রয় পেলেও তার আদর্শ ছিল সমরেশ চৌধুরীর গায়নভঙ্গি। এক বিশিষ্ট ঘরানা ধ্রুপদাঙ্গের রবীন্দ্রসংগীতে তিনি পরিশীলিত। বিষ্ণুপুর ঘরানার ধ্রুপদ শিখেছিলেন রমেশচন্দ্র বন্দ্যোপাধ্যায়ের কাছে। পরে তার গুরুস্থানীয় সুখেন্দু গোস্বামীর হাত ধরে খেয়াল ঠুমরি শিখতে গিয়েছিলেন গিরিজাশঙ্কর চক্রবর্তীর কাছে। তিনি গিরিজাশঙ্করের কাছে বেশ কিছুকাল তালিম নিয়েছিলেন। সুবিনয় রায় কলকাতার মেট্রোপলিটন ইনস্টিটিউশন থেকে ম্যাট্রিক পরীক্ষায় উত্তীর্ণ হয়ে  সিটি কলেজে ভর্তি হন।  বি.এসসি পাশের পর ১৯৩৭-৩৮ খ্রিস্টাব্দ নাগাদ  শান্তিনিকেতনে চলে যান সঙ্গীতের অদম্য আকর্ষণে।
মংগন জেলা
মংগন জেলা (পূর্বনাম: উত্তর সিকিম জেলা) হল ভারতের সিকিম রাজ্যের একটি জেলা। এই জেলার সদর শহর হল মংগন। ভারতের ৬৪০টি জেলার মধ্যে এটি সপ্তম সবচেয়ে কম জনবহুল জেলা।
সুবিনয় রায়
কর্মজীবন
বি.এসসি পাশের পর কিছুদিন তিনি শান্তিনিকেতনের সঙ্গীতভবনে শিক্ষকতা করেন। কলকাতার "দক্ষিণী" সঙ্গীত শিক্ষায়তনের  প্রতিষ্ঠা পর্ব থেকে শিক্ষক ছিলেন। এর মধ্যে কিছুদিন শান্তিনিকেতন ছেড়ে লন্ডনে যান চাটার্ড লাইব্রেরিয়ানশিপে  ডিপ্লোমা নিতে। দেশ ফিরে পিতৃবন্ধু প্রশান্ত চন্দ্র মহলানবীশ স্থাপিত ইন্ডিয়ান স্ট্যাটিস্টিক্যাল ইনস্টিটিউটে  দীর্ঘদিন কাজ করেছেন। এর মাঝে তিনি অনাদিকুমার দস্তিদারের কাছে নিয়মিত রবীন্দ্রসঙ্গীত শিখেছেন এবং নিজে সঙ্গীত শিক্ষার প্রতিষ্ঠান "গীতবীথি" প্রতিষ্ঠা করেন। কিছুদিন "গান্ধবী" প্রতিষ্ঠানের সাথে যুক্ত ছিলেন। তার ছাত্রদের মধ্যে বিখ্যাত ছিলেন পঙ্কজকুমার মল্লিক। তিনি  মাসিক পঞ্চাশ টাকা বেতনে তার কাছে দীর্ঘদিন রবীন্দ্র সংগীত শিখেছেন এবং তাঁকে "গুরুদেব" সম্বোধন করতেন। সুবিনয় রায় চল্লিশের দশকে অল ইন্ডিয়া রেডিওতে গান গাওয়া শুরু করলেও মাঝখানে দশ ব্ৎসর আর সেখানে যান নি। পরে  শুভ গুহঠাকুরতার প্রয়াসে রেডিয়োয় বিনা অডিশনেই উঁচু গ্রেডের শিল্পী হিসাবে গান শুরু করেন। ১৯৪৫ খ্রিস্টাব্দে কলম্বিয়া রেকর্ডস থেকে তার প্রথম গানের রেকর্ড প্রকাশিত হয়- " এই করেছ ভালো নিঠুর হে" এবং "তুমি ডাক দিয়েছ কোন সকালে"। সুবিনয় রায় অত্যন্ত রসিক মানুষ ছিলেন এবং আড্ডা দিতে খুব ভালোবাসতেন। তিনি "বুধসন্ধ্যা" রও সভ্য ছিলেন।
মংগন জেলা
ভূগোল
উত্তর সিক্কিম জেলা সিকিমের চারটি জেলার মধ্যে আয়তনে সবচেয়ে বড়ো। এই জেলা পর্বতবহুল। এখানে আল্পীয় ও উত্তর তুন্দ্রা উদ্ভিজ্জ দেখা যায়। এই জেলায় অনেক জলপ্রপাতও দেখা যায়। খাড়া উপত্যকায় ধস নামার প্রবণতা দেখা যায়। পর্বতের চূড়ায় বরফ গলা এবং বৃষ্টিপাতের জন্য ধস বেশি নামে।
সুবিনয় রায়
কর্মজীবন
এছাড়া দীর্ঘকাল তিনি কলকাতার ইন্ডিয়ান স্ট্যাটিসটিক্যাল ইন্সটিটিউটে গ্রন্থাগারিকের দায়িত্ব পালন করেছেন।
মংগন জেলা
ভূগোল
জেলার বেশিরভাগ মানুষ মংগনের কাছে থাকেন। মংগন সমুদ্রপৃষ্ঠ থেকে উচ্চতায় অবস্থিত। তাপমাত্রা সর্বোচ্চ ২৫° থেকে সর্বনিম্ন -৪০°-এর মধ্যে ওঠানামা করে। এই জেলায় নেপালের সীমান্তের কাছাকাছি কাঞ্চনজঙ্ঘা পর্বতশৃঙ্গটি অবস্থিত। কাঞ্চনজঙ্ঘা জাতীয় উদ্যানের অংশবিশেষ এই জেলায় অবস্থিত।
সুবিনয় রায়
কর্মজীবন
রবীন্দ্র সংগীতের উপর সুবিনয় রায়ের লেখা গ্রন্থ "রবীন্দ্রসংগীত সাধনা" ১৩৭৯ বঙ্গাব্দে (১৯৭২ খ্রিস্টাব্দে) প্রকাশিত হয়। গ্রন্থে তিনি প্রাঞ্জলভাবে রবীন্দ্রসঙ্গীতের গায়কি, স্বরলিপি, স্বরসাধনা বিষয়ে বিস্তারিত আলোচনা করেছেন।
পারিবারিক জীবন
সুবিনয় রায় শিশুসাহিত্যিক অমরেন্দ্রনাথ দত্তের কন্যা ইন্দিরাকে বিবাহ করেন। তাদের দুই পুত্র- সুরজিৎ ও সুরঞ্জন। সুরঞ্জন রবীন্দ্রসংগীত শিল্পী।
মংগন জেলা
অর্থনীতি
মংগনকে বিশ্বের কার্ডামোম রাজধানী বলা হয়। এই অঞ্চলে বিভিন্ন প্রকার কার্ডামোম চাষ করা হয়।
সুবিনয় রায়
সম্মাননা
সুবিনয় রায় বিশ্বভারতী বিশ্ববিদ্যালয়ের দেশিকোত্তম ও পশ্চিমবঙ্গ রাজ্য সঙ্গীত আকাদেমি র আলাউদ্দিন পুরস্কারসহ বহু পুরস্কারে সম্মানিত হয়েছেন। কলকাতার টেগোর রিসার্চ ইনস্টিটিউট তাঁকে “রবীন্দ্রতত্ত্বাচার্য” উপাধিতে ভূষিত করে।
মংগন জেলা
অর্থনীতি
এই অঞ্চলে কয়েকটি বিদ্যুৎ প্রকল্প থাকায় জেলাবাসীরা নিরবচ্ছিন্ন বিদ্যুতের সুবিধা ভোগ করেন। এখানকার অধিবাসীরা মূলত জলবিদ্যুৎ ব্যবহার করে থাকেন।
সুবিনয় রায়
জীবনাবসান
সুবিনয় রায় তার স্ত্রীর মৃত্যুর চার দিন পর ২০০৪ খ্রিস্টাব্দের ৯ ই জানুয়ারি কলকাতার এক হাসপাতালে শেষ নিঃশ্বাস ত্যাগ করেন।
মংগন জেলা
অর্থনীতি
২০০৬ সালে পঞ্চায়েতি রাজ মন্ত্রক উত্তর সিক্কিমকে ভারতের ২৫০টি সবচেয়ে অনগ্রসর জেলার একটি হিসেবে ঘোষণা করে। সিক্কিমের এই একটি জেলায় অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে।
পর্যটন
উত্তর সিকিমের অধিকাংশ অঞ্চলে পর্যটকদের যাতায়াত নিয়ন্ত্রিত। এই সব অঞ্চল দেখতে হলে পর্যটকদের বিশেষ অনুমতি নিতে হয়। এই জেলায় যে অংশটি গণচীনের সীমান্তবর্তী, সেই অঞ্চলটিতে ভারতীয় সেনাবাহিনী সবসময় প্রহরী রাখে। যদিও প্রাকৃতিক সৌন্দর্যের জন্য অনেক পর্যটকই এখানে আসেন। আবার অনিয়ন্ত্রিত পর্যটন জেলার কোনো কোনো অংশের জৈবব্যবস্থা সংরক্ষণে বাধাও হয়ে দাঁড়াচ্ছে।
প্রশাসনিক বিভাগ
মংগন জেলা দুটি মহকুমায় বিভক্ত:
জনপরিসংখ্যান
২০১১ সালের জনগণনা অনুসারে, মংগন জেলার জনসংখ্যা ৪৩,৩৫৪। এই জনসংখ্যা লিচেনস্টেইনের প্রায় সমান। জনসংখ্যার হিসেবে এটি ভারতের ৬৪০টি জেলার মধ্যে ৬৩৪তম স্থানের অধিকারী। জেলার জনঘনত্ব । ২০০১-২০১১ সালের দশকীয় জনসংখ্যা বৃদ্ধির হার ৫.৬৬%। উত্তর সিক্কিমের লিঙ্গানুপাতের হার প্রতি ১০০০ পুরুষে ৭৬৯ জন নারী। জেলার সাক্ষরতার হার ৭৭.৩৯%।
এই জেলার অধিবাসীরা মূলত নেপালি বংশোদ্ভুত। লেপচা ও ভুটিয়ারা এখানকার আঞ্চলিক জাতিগোষ্ঠী। নেপালি ভাষা জেলার প্রধান ভাষা।
পরিবহন
ঘন ঘন ধস নামে বলে এই জেলার রাস্তাঘাটের অবস্থা খুব ভাল নয়।
উদ্ভিদ ও প্রাণী
মংগন জেলায় লুপ্তপ্রায় প্রজাতির রেড পান্ডা দেখা যায়। এই প্রাণীটিই সিক্কিমের রাষ্ট্রীয় পশু। ২০০০ থেকে ৪০০০ মিটার উচ্চতায় এই প্রাণী দেখা যায়। এগুলির উচ্চতা হয় প্রায় ২ ফুটের মতো।
১৯৭৭ সালে মংগন জেলায় কাঞ্চনজঙ্ঘা জাতীয় উদ্যান গঠিত হয়। এই জাতীয় উদ্যানের আয়তন । এই জাতীয় উদ্যানের একটি অংশ পশ্চিম সিক্কিম জেলায় অবস্থিত। এছাড়া ১৯৮৪ সালে গঠিত শিংবা বন্যপ্রাণী অভয়ারণ্যও এই জেলায় অবস্থিত। এই অভয়ারণ্যের আয়তন.
পাকিস্তানে আরব জাতি
পাকিস্তানে আরব জাতি (উর্দু: پاکستان میں عرب) আরব বিশ্বের বিভিন্ন দেশ বিশেষত মিশর, ওমান, ইরাক, কুয়েত, সিরিয়া, লিবিয়া, সৌদি আরব, ফিলিস্তিন, জর্ডান এবং ইয়েমেন থেকে আগতদের নিয়ে গঠিত এবং এর দীর্ঘ ইতিহাস রয়েছে। আরব জাতি এবং আধুনিক পাকিস্তানের মধ্যে প্রথম যোগাযোগের সূচনাটি মূলত ৭১১ সালে সিন্ধুতে হয়েছিল। সেসময় কিছু মুসলমান ও তাদের পরিবার একটি বাণিজ্য জাহাজে শ্রীলঙ্কা থেকে ইরাকের বসরায় তাদের বাড়িতে ফেরার সময় রাজা দাহিরের সৈন্যরা তাদের গ্রেপ্তার করে এবং মুক্তি না দেওয়ায় আরব সেনাবাহিনীর জেনারেল মুহাম্মদ বিন কাসিম মুসলমান এবং তাদের পরিবারকে মুক্ত করা জ্ন্য সিন্ধুতে উপনিত হন।
ইতিহাস
পাকিস্তানের সিন্ধু প্রদেশে অবস্থিত একটি বন্দর দিয়ে যাওয়ার সময় জাহাজটিকে লুণ্ঠনকারীরা অপহরণ করে এবং লোকজনকে বন্দী করে নিয়ে যায়। সে সময় বর্তমান ইরাকের গভর্নর ছিলেন হাজ্জাজ বিন ইউসুফ। খবরটি শুনার পর তিনি রাজা দাহিরকে চিঠি প্রেরণ করেন এবং বন্দীদের মুক্তি দেওয়ার দাবি করেন। তৎকালীন সিন্ধুর রাজা ছিলেন রাজা দাহির, দাহির বন্দিদের মুক্ত করতে অস্বীকার করে, ফলে হাজ্জাজ বন্দীদের মুক্ত করার জন্য মুহাম্মদ বিন কাসিমকে ৬,০০০ সৈন্যের একটি সেনাদল নিয়ে সিন্ধুতে যাওয়ার আদেশ দেন। মুহম্মদ বিন কাসিম তখন সতেরো বছরের কম বয়সের এক তরুণ ছিলেন, তবে তিনি ছিলেন কঠিনহৃদয় ও যোগ্য সামরিক সেনাপতি, এবং এই যোগ্যতার কারণেই হাজ্জাজ তাকে নিয়োগ করেছিলেন।
সিন্ধুতে অবতরণের পর মুহাম্মদ বিন কাসিম রাজা দাহিরের বাহিনীকে পরাজিত করেন এবং বন্দীদের মুক্ত করেন। তিনি সিন্ধু জয় করেন এবং মুলতান পর্যন্ত সমগ্র অঞ্চলকে মুসলিম ভূখণ্ডের অন্তর্ভুক্ত করেন। সেই সময় থেকে পাকিস্তান আরবদের সাথে প্রথম আনুষ্ঠানিক যোগাযোগ তৈরি হয় এবং এই অঞ্চলে আরব সংস্কৃতি, খাদ্য, বিজ্ঞান, কলা এবং ঐতিহ্যের উল্লেখযোগ্য প্রবেশ ঘটে। এই সময়কালে এখনকার পাকিস্তানের মধ্যে ইসলামের প্রবর্তন হয় যা সমৃদ্ধ এবং যথেষ্ট উন্নতি লাভ করে। আজ ইসলাম পাকিস্তানের রাষ্ট্র-ধর্ম।
অভিবাসী
অনেক পরিসংখ্যান অনুসারে, পাকিস্তানে বৈধ এবং অবৈধ উভয় ধরনের মোট হাজারখানেক আরব বাসিন্দা রয়েছে এবং তারা এদেশে বাস করে।
আমিরাতীয়
আমিরাতি নাগরিক এবং রাজকীয় পরিবারের সদস্যরা বাজপাখি বিশেষত ম্যাককুেইন’স বুস্টার্ড (বা এশিয়ান হুবার) শিকারের জন্য পাকিস্তান যান। শেখ জায়েদ যখনই পাকিস্তানে শিকার ও বিনোদনের জন্য ভ্রমণ করেন তখন তিনি ব্যক্তিগত ব্যবহারের জন্য রহিম ইয়ার খানে তাঁর নিজস্ব গ্রীষ্মকালীন প্রাসাদ এবং একটি বিমানবন্দর তৈরি করেছেন। বাজপাখির সংখ্যা হ্রাস পাওয়া নিয়ে বাস্তুবিদদের প্রতিবাদের মধ্যেও এই ঐতিহ্যটি আবারও অনেক রাজকীয় ব্যক্তির দ্বারা পুনরুত্থিত হয়েছে। পাকিস্তানে বসবাসকারী একজন উল্লেখযোগ্য আমিরাতি হলেন সুহাইল আল জারুনি, তিনি একজন অর্ধ-পাকিস্তানিও।
জর্দানীয়
পাকিস্তানের জর্দানীয়রা বেশিরভাগ শিক্ষার্থী।
ওমানি
ওমান পাকিস্তানের কাছাকাছি অবস্থানে অবস্থিত। দুই দেশের মধ্যে অভিবাসন সাধারণ বিষয়। বেলুচিস্তান থেকে আসা পাকিস্তানি অভিবাসীরা কয়েক দশক ধরে ওমানে বসতি স্থাপন করেছে এবং ওমানির নাগরিকত্ব অর্জন করেছে। ওমানি সমাজে অন্তর্ভুক্ত এই ওমানি বেলুচিদের অনেকেই বেলুচিস্তানের সাথে অভিবাসন এবং যোগাযোগ বজায় রেখেছে।
ফিলিস্তিনি
১৯৭০ এর দশকে একসময় পাকিস্তানে ফিলিস্তিনি মোট জনসংখ্যা ছিল ৮,০০০ এরও বেশি। তবে বর্তমানে এই সংখ্যা যথেষ্ট পরিমাণে হ্রাস পেয়ে ৪০০ থেকে ৫০০ এর মধ্যে ফিলিস্তিনি বাস করে এবং কিছু সংখ্যক পরিবার এখনও এদেশে রয়ে গেছে। পাকিস্তানে বসবাস করা বেশিরভাগ ফিলিস্তিনিই সাধারণত চিকিৎসা শাস্ত্র এবং প্রকৌশল শিক্ষার্থী। তারা করাচী, লাহোর, হায়দ্রাবাদ, কোয়েটা এবং মুলতানের বিভিন্ন বিশ্ববিদ্যালয় এবং প্রতিষ্ঠানে শিক্ষারত আছে। অন্যদিকে বসবাসকারি পরিবারগুলি মূলত ইসলামাবাদ ও করাচিতে বাস করে।
স্নাতক ডিগ্রি অর্জনে জর্দানের মতো মধ্য প্রাচ্যের দেশগুলিতে শিক্ষার্থীদের আগ্রহ ক্রমবর্ধমানভাবে বৃদ্ধি পাওয়ায় সাম্প্রতিক বছরগুলোতে পাকিস্তানে ফিলিস্তিনিদের সংখ্যা হ্রাস পেয়েছে। পাকিস্তান সরকার ফিলিস্তিনি শিক্ষার্থীদের জন্য সারা দেশের বিশ্ববিদ্যালয়গুলিতে ৫০ টি আসন সংরক্ষণ করেছে: ১৩ টি চিকিৎসা বিজ্ঞানে, ৪টি দন্ত্যচিকিৎসায়, ২৩ প্রকৌশল শিক্ষায়, এবং ১০ টি ফার্মাসি বিভাগের জন্য। তাছাড়া আটটি বৃত্তিও দেওয়া হয়।
সোভিয়েত-আফগান যুদ্ধের সময় সোভিয়েত ইউনিয়নের বিরুদ্ধে মার্কিন সমর্থিত গেরিলাদের পাশাপাশি লড়াই করতে গিয়ে এমন অনেক ফিলিস্তিনি পাকিস্তানে সাহায্য ও আশ্রয় নিয়েছিল। আবদুল্লাহ ইউসুফ আযম পাকিস্তানে থাকা এই ফিস্তিনিদের একজন ছিলেন।
সৌদি
২০০৯ সালের হিসাব মতে পাকিস্তানে ২৫০ থেকে ৩০০ সৌদি নাগরিক ছিল।
সিরীয়
পাকিস্তানে প্রায় ২০০ সিরিয় রয়েছে। এছাড়াও পাকিস্তানের শিক্ষাপ্রতিষ্ঠানে সিরিয়ার শিক্ষার্থীরা পড়াশোনা করছে। ২০১১ সালের মে মাসে সিরীয় গৃহযুদ্ধের মধ্যে পাকিস্তানে সিরিয় প্রবাসীদের ইসলামাবাদের সিরিয় দূতাবাসের বাইরে বিক্ষোভ করতে এবং সিরিয়ার রাষ্ট্রপতি বাশার আল-আসাদ ও তার সরকারের নিন্দা করতে দেখা গেছে।
ইয়েমেনি
পাকিস্তানের অনেক মুহাজির সম্প্রদায় যেমন চৌস, নাওয়াথ এবং গুজরাটের আরব জাতি আধুনিক যুগের ইয়েমেনের হাদারামি বংশোদ্ভূত। পাকিস্তানের আরবদের একটি উল্লেখযোগ্য পরিমাণ অংশ ইয়েমেন থেকে আগত।
আরবীয় ঐতিহ্যসহ উপজাতি
পাকিস্তানে পাঞ্জাবে অসংখ্য সাইয়িদ এবং নয়ার রয়েছে। পাকিস্তানে অসংখ্য সাইয়িদ/সৈয়দ/শাহ/শরীফ (আরব) রয়েছে। এর মধ্যে কিছু (আরব) সাইয়িদ প্রথমে গার্দেজ, বুখারা, এবং তিরমিজ এবং তারও পরে দক্ষিণ এশিয়ায় পাড়ি জমায়। অনেকে প্রথম দিকে খাইবার পাখতুনখোয়া, সিন্ধু ও পাঞ্জাবে বসতি স্থাপন করে। ইসলামের শিয়া ও সুন্নি উভয় সম্প্রদাইয়েই অনেক সাইয়িদ রয়েছে। এই অঞ্চলে আগত বিখ্যাত সায়্যিদের মধ্যে আছেন মুলতানের শাহ ইউসুফ গার্দেজ, যিনি প্রায় ১০৫০ খ্রিস্টাব্দের দিকে পাঞ্জাবের মুলতানে এসেছিলেন। তাঁর দাদা ছিলেন সৈয়দ আলী কাসওয়ার যিনি ইমাম হোসাইনের নাতি ইমাম জাফর সাদিকের বংশধর ছিলেন, তিনি বাগদাদ থেকে পাড়ি জমান এবং আফগানিস্তানের গার্দেজে বসতি স্থাপন করেন। পাকিস্তানের গার্দেজগণ এবং জম্মু ও কাশ্মীরের আজাদ তাঁর বংশধর। অন্যান্য সুফিগণের মধ্যে আছেন বুনের-এর সৈয়দ আলী শাহ তিরমিযী (পীর বাবা), নওশেরার সৈয়দ কাস্তির গুল (কাকা সাহেব), জালালউদ্দিন সুর্খ-পশ বুখারী, কাশ্মীরের খানকা আন্দ্রবির শায়খ সৈয়দ মীর মিরাক আন্দ্রবি, দিরের হাজী সৈয়দ আহমেদ শাহ (হাজী বাবা) এবং সাইয়্যেদ মুহাম্মদ আল-মাক্কী। পাকিস্তানের সাইয়িদ জনগণ এ দেশের সর্বাধিক বিশিষ্ট এবং সুপ্রতিষ্ঠিত মানুষ হিসাবে চিহ্নিত, তাদের বেশিরভাগই জনপ্রিয় ও সুপরিচিত ধর্মীয় ব্যক্তিত্ব, রাজনৈতিক নেতা এবং ব্যবসায়ি হয়ে উঠেছে। তাছাড়া পাকিস্তানে বর্তমানে সমস্ত দক্ষিণ এশিয়ার মধ্যে সবচেয়ে বেশি সাইয়িদ জনসংখ্যার বসবাস। মাশওয়ানীরাও পাকিস্তানে বসবাস করে। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (February 2018)">উদ্ধৃতি প্রয়োজন  ]
সৈয়দ অ্যারাইন এবং আওয়ান
পাকিস্তানে অসংখ্য সৈয়দ ( মুহাম্মদের বংশধর) রয়েছেন, যারা আরবি ঐতিহ্য নিয়ে পাকিস্তানিদের আরেকটি সুস্পষ্ট উদাহরণ। এর মধ্যে কিছু সৈয়দ প্রথমে বুখারা এবং পরে দক্ষিণ এশিয়ায় পাড়ি জমান। অন্যরা আরবীয় উমাইয়া এবং আব্বাসীয় খলিফাদের অত্যাচারের বিরুদ্ধে তাদের জীবন রক্ষার জন্য সিন্ধুতে বসতি স্থাপন করেছিল বলে জানা গেছে। পাকিস্তানের সৈয়দ জনগণ এ দেশের সর্বাধিক বিশিষ্ট এবং সুপ্রতিষ্ঠিত মানুষ হিসাবে চিহ্নিত, তাদের বেশিরভাগই জনপ্রিয় এবং সুপরিচিত ধর্মীয় ব্যক্তিত্ব, রাজনৈতিক নেতা এবং ব্যবসায়ি হয়ে উঠেছে।
সৈয়দ, শরীফ, আব্বাসি, মাশওয়ানি, আরিন আল রায়ী, আওয়ান, আলভী, আনসারী, ওসমানী, সিদ্দিকী, পোসওয়াল এবং ফারুকী সকলেই আরব বংশোদ্ভূত বলে দাবি করে।
জেমস এ. মারে
thumb '''জেমস এ. মারে''' ছিলেন একজন ব্রিটিশ প্রাণিবিজ্ঞানী ও করাচি মহানগর পাঠাগার ও জাদুঘরের কিউরেটর।
তিনি বোম্বে ন্যাচারাল হিস্ট্রি সোসাইটি এবং অ্যানথ্রপোলজিক্যাল সোসাইটি অব বোম্বের সদস্য ছিলেন। তিনি ভিক্টোরিয়া ন্যাচারাল হিস্ট্রি ইন্সটিটিউটের ব্যবস্থাপকও ছিলেন।
ডানা ব্র্যাডলিকে খুন
অন্তর্ধান এবং তদন্ত
ব্র্যাডলি ১৯৮১ সালের ১৪ ডিসেম্বর সন্ধ্যায় সেইন্ট জনসের টপসেইল রোডে হিচহাইক করার সময় নিখোঁজ হয়ে যায়। সে স্কুলের পরে এক বন্ধুর বাড়িতে ছিলেন এবং পারিবারিক জন্মদিনের পার্টিতে বাড়ি যাচ্ছিল। যখন তিনি আসেননি, পরিবার রয়্যাল নিউফাউন্ডল্যান্ড কনস্টেবলরিতে তার নিখোঁজ হওয়ার কথা জানায়। একজন প্রত্যক্ষদর্শী ব্র্যাডলিকে একজন পুরুষ চালকের সাথে গাড়িতে উঠতে দেখেছিলেন।
নিখোঁজ হওয়ার চার দিন পর সেন্ট জনের দক্ষিণে ম্যাডক্স কোভ রোডের একটি কাঠের এলাকায় ব্র্যাডলির মৃতদেহ পাওয়া যায়। তার মাথার খুলি একটি ভোঁতা বস্তু দ্বারা ভেঙে গিয়েছিল এবং তাকে যৌন নিপীড়ন করা হয়েছিল। মৃতদেহটি "সমাধির ফ্যাশনে" রাখা হয়েছিল এবং তার স্কুলের বইগুলি তার হাতের নিচে গুঁজে দেওয়া হয়েছিল।
পরবর্তী তদন্তকে (তখন) "কানাডার ইতিহাসে সবচেয়ে ব্যয়বহুল এবং সম্পূর্ণ হত্যার তদন্ত" হিসাবে বর্ণনা করা হয়েছে। শত শত লোকের সাক্ষাৎকার নেওয়া হয়েছিল; হাজার হাজার টিপস পাওয়া গেছে এবং তদন্ত করা হয়েছে। ব্র্যাডলির নিখোঁজ হওয়ার পরের সপ্তাহগুলিতে ৮০০ টিরও বেশি গাড়ি পরীক্ষা করা হয়েছিল। প্রাথমিক টাস্ক ফোর্স আরসিএমপি এবং রয়্যাল নিউফাউন্ডল্যান্ড কনস্টেবলরি থেকে 35 পূর্ণ-সময়ের তদন্তকারী নিয়ে গঠিত ছিল।
১৯৮৬ সালে ডেভিড গ্রান্ট সোমারটনের বিরুদ্ধে পুলিশের কাছে স্বীকার করার পর ব্র্যাডলির হত্যার অভিযোগ আনা হয়। যাইহোক, পরে তিনি স্বীকারোক্তিটি পুনরায় উল্লেখ করেন, অভিযোগ করেন যে এটি জোর করে করা হয়েছে, এবং তার বিরুদ্ধে হত্যার অভিযোগ স্থগিত করা হয়েছে। পরে সোমারটনমিথ্যা স্বীকারোক্তির ব্যাপারে প্রকাশ্য দুষ্টুমির দায়ে দোষী সাব্যস্ত হন এবং দুই বছরের কারাদণ্ডে দণ্ডিত হন।
২০০৬ সালে, আরসিএমপি রিপোর্ট করে যে তারা এখনও ব্র্যাডলি হত্যা মামলার বিষয়ে বছরে প্রায় ৫০ টি টিপস পাচ্ছে।
যানবাহন পুনরুদ্ধার
২০১৬ সালের মে মাসে, একটি বেসরকারি অর্থায়নে পরিচালিত দল সেন্ট জনসের কাছে উইটলেস বে এলাকায় ব্যক্তিগত সম্পত্তিতে দুটি সমাধিস্থ যানবাহন খনন পরিচালনা করে। এই দলের সদস্যরা হত্যার একজন কথিত প্রত্যক্ষদর্শীর সমর্থক ছিল, যারা দাবি করেছিল যে ব্র্যাডলিকে অপহরণের সময় সে ছোটবেলায় গাড়িতে ছিল। গাড়িটি প্রত্যক্ষদর্শীর বাবার বলে অভিযোগ করা হয়েছে, যিনি দাবি করেছেন যে এটি সেই সময় এক পারিবারিক বন্ধু দ্বারা চালিত হচ্ছিল। এই গাড়িটি পরে ল্যান্ডফিল হিসাবে সমাধিস্থ করা হয়েছিল এবং খনন করা দুটি যানবাহনের মধ্যে একটি ছিল। আরসিএমপি প্রত্যক্ষদর্শীর দাবিগুলি বরখাস্ত করার আগে ১৬ মাস ধরে তদন্ত করেছিল; যাইহোক, সাক্ষী এবং তার সমর্থকরা যানবাহন খনন করার জন্য আরসিএমপি লবি করতে থাকে।
খননের পরে এটি নির্ধারণ করা হয়েছিল যে কোনও যানবাহনে কোনও ব্যবহারযোগ্য প্রমাণ পাওয়া যায়নি, যে সময়ে যানবাহনগুলি সমাধিস্থ করা হয়েছিল (প্রায় ৩০ বছর) ব্যাপক অবক্ষয়ের কারণে, এবং নর্দমার প্রবাহ এবং অন্যান্য রাসায়নিক থেকে দূষণ।
নতুন ডিএনএ প্রমাণ
২০১৬ সালের মে মাসে, আরসিএমপি ঘোষণা করে যে তারা ব্র্যাডলি মামলায় নতুন ডিএনএ প্রমাণ উন্মোচন করেছে। ১৯৮১ সালে উদ্ধার হওয়া একটি নমুনার পুনরায় পরীক্ষা এই হত্যাকাণ্ডকে একটি অজানা পুরুষ বিষয়ের সাথে সংযুক্ত করে। নতুন ডিএনএ প্রমাণটি বিদ্যমান সন্দেহভাজনদের অস্বীকার করার জন্যও ব্যবহার করা হয়েছিল, যার মধ্যে সেই মাসে দুটি গাড়ির ব্যক্তিগত খননের ঘটনায় হত্যাকারী বলে অভিযোগ করা ব্যক্তিও ছিল।
জনপ্রিয় সংস্কৃতি
১৯৯১ সালে, নিউফাউন্ডল্যান্ড ব্রডকাস্টিং কর্পোরেশন সন্ধ্যার সংবাদের সময় বেশ কয়েক দিন ধরে তার মামলাটি পুনরায় প্রণয়ন করে।
২০০৩ সালে লেখক ডারিন ম্যাকগ্রা এই মামলার একটি ইতিহাস প্রকাশ করেন, হিচিং এ রাইড: দ্য আনসলভড মার্ডার অফ ডানা ব্র্যাডলি।
ব্র্যাডলির অন্তর্ধান এবং মৃত্যু নিউফাউন্ডল্যান্ড জনসাধারণকে বিমোহিত করেছিল।
উপশহর
উপশহর বা স্যাটেলাইট শহর হলো একটি বৃহৎ শহরের পার্শ্ববর্তী ছোট পৌরসভাসমূহ যেখানে বৃহৎ শহরটি হলো একটি মহানগর এলাকার মূলকেন্দ্র। এধরনের শহরগুলো শহরতলী, মহকুমা এবং বিশেষ করে শয়নগৃহ সম্প্রদায় (বেডরুম কমিউনিটি) হতে ভিন্ন ধরনের হয়ে থাকে। স্যাটেলাইট শহরসমূহের পৌর প্রশাসন থাকে যা কেন্দ্রীয় মহানগরী থেকে আলাদা এবং এসব শহরসমূহের আবাসিক জনগোষ্ঠীর জন্য যথেষ্ট কর্মসংস্থান ভিত থাকে। তাত্ত্বিকভাবে, উপগ্রহ শহরগুলি এদের বৃহত্তর মহানগর এলাকা ব্যতীত স্ব-নির্ভর সম্প্রদায় হতে পারে। তবে, একটি মহানগরীর অংশ হওয়ার কারণে, একটি স্যাটেলাইট শহরে ক্রস-কম্যুটিং বা আড়াঅাড়ি যাতায়াত (অর্থাৎ, আবাসিক বাসিন্দারা শহর হতে বাহিরে যায় এবং বহিরাগত পেশাজীবি কর্মচারীরা শহরে প্রবেশ করে) হতে পারে।
স্যাটেলাইট শহর বনাম অন্য ধরনের জনবসতি
স্যাটেলাইট শহরগুলোর সাথে প্রায়শই উন্নয়নের ধরনের দিক থেকে সম্পর্কযুক্ত নিম্নোক্ত জনবসতিগুলোকে গুলিয়ে ফেলা হয় যদিও এরা পরস্পর হতে ভিন্ন।
শহরতলী
উপগ্রহ শহর বা স্যাটেলাইট শহর এবং শহরতলী পরস্পর ভিন্ন যেখানে এদের কেন্দ্রীয় মহানগর কর্তৃক পেশকৃত স্বতন্ত্র কর্মসংস্থান ভিত্তি, যাত্রীছাউনি এবং সংস্কৃতি ছাড়াও একটি স্বাধীন পৌর সরকার রয়েছে।
প্রান্তিক শহর (এজ সিটি)
এজ সিটি (Edge city) বা প্রান্তিক শহরও স্যাটেলাইট শহর হতে ভিন্ন। এজ সিটি বা প্রান্তিক শহর হলো সেসব শহরতলী বা উপশহরসমূহ যেগুলো বৃহৎ কর্মসংস্থান ঘাঁটিযুক্ত এবং সাংস্কৃতিক উপাদানসমৃদ্ধ। পক্ষান্তরে, স্যাটেলাইট শহরে অবশ্যই একটি প্রকৃত ঐতিহাসিক শহরকেন্দ্র, একটি স্বতন্ত্র স্বাধীন পৌর সরকার থাকার পাশাপাশি বৃহত্তর মহানগর কেন্দ্রের সাথে আন্তঃসংযোগ হওয়ার আগে একটি শহর হিসেবে অস্তিত্বশীল থাকতে হবে এবং নিজেদের ও কেন্দ্রীয় নগরের মধ্যে গ্রামীণ অঞ্চল দ্বারা বেষ্টিত হতে হবে।
তাত্ত্বিকভাবে, স্যাটেলাইট সিটি এবং কতিপয় ধরনের এজ সিটি উভয়ই এদের বৃহত্তর মহানগর এলাকা ব্যতীত স্ব-নির্ভর সম্প্রদায় হতে পারে (এবং একদা ছিলো), কিন্তু বৃহত্তর মহানগরীর শহরতলিসুলভ সম্প্রসারণের কারণে এরা আন্তঃসংযুক্ত হয়ে পড়েছে। তবে, এজ সিটি বা প্রান্তিক শহরগুলিতে এদের নিজস্ব সরকার থাকতে পারে এবং উপগ্রহ শহরগুলির সাথে অনেকগুলি বৈশিষ্ট্যের মিল থাকতে পারে, তারা মূল শহরটির সাথে প্রকৃতিগতভাবে অনেক বেশি সংযুক্ত এবং তাদের বর্তমান রূপ কিছুতেই বিদ্যমান থাকতো না যদি না তাদের বৃহত্তর প্রতিবেশীর শহরতলিসুলভ সম্প্রসারণ না ঘটতো। প্রান্তিক শহরগুলি একটি মহানগর এলাকার মধ্যস্থিত কার্যকরী সংযোগস্থল, এরা মহানগর এলাকার ক্ষুদ্র প্রতিরূপ নয়।
বহু-কেন্দ্রিক শহর
কিছু ক্ষেত্রে বৃহত্তর মহানগর এলাকায় সমান গুরুত্বের একাধিক কেন্দ্র থাকতে পারে। এসব বহু-কেন্দ্রিক শহরকে প্রায়শই টুইন সিটি বা যমজ নগরী হিসেবে উল্লেখ করা হয়। নিম্নোক্ত ক্ষেত্রসমূহে স্যাটেলাইট শহর হতে বহু-কেন্দ্রিক শহর ভিন্ন হয়:
উদাহরণস্বরূপ, ফোর্ট ওয়ার্থ হল ডালাস শহরের যমজ নগরী কারণ ডালাসকে উপগ্রহ শহরের পরিবর্তে যমজ নগরী হিসেবে বিবেচনা করার জন্য ফোর্ট ওয়ার্থ কোনোভাবে অপেক্ষাকৃত ছোট হলেও এটি আনুপাতিকভাবে যথেষ্ট কাছাকাছি অবস্থিত এবং প্রকৃতিগতভাবে যথেষ্ট সংযুক্ত। তবে, ওয়াকো হল উভয় শহরের উপগ্রহ শহর। সাধারণভাবে বলতে গেলে, যে শহরগুলিকে একই পৌর এলাকার অংশ হিসাবে তালিকাভুক্ত করা হয়েছে তাদের একটির সাথে অন্যটির সম্পর্ক উপগ্রহ শহরের পরিবর্তে যমজ নগরী হিসাবে বিবেচনা করা উচিত।